08. oktober 2018

I medfør af § 37 stk. 1 i Forretningsordenen for Inatsisartut fremsætter jeg følgende spørgsmål til Naalakkersuisut.

**Spørgsmål til Naalakkersuisut:**

**1. Agter Naalakkersuisut at rette henvendelse til USA vedrørende en investering i en lufthavn i Tasiilaq der kunne afløse lufthavnen i Kulusuk som en kombineret militær og civil lufthavn? I benægtende fald ønskes en grundig forklaring herpå.  
  
2. Kan Naalakkersuisut oplyse andet af interesse på lufthavnsområdet i Østgrønland?**

(Medlem af Inatsisartut Justus Hansen, Demokraterne)

**Begrundelse**  
Selv om der er naturlige årsager er fortrolighed omkring de investeringer, som USA eventuelt vil foretage vedr. lufthavne i vores land, så vil jeg nu mene, at vi bør udnytte den viste interesse til at få mest muligt ud af amerikanske investeringer.  
  
I Østgrønland er Kulusuk i øjeblikket den eneste lufthavn. Jeg har i mange år været fortaler for en lufthavn i Tasiilaq i stedet. I den forbindelse ser jeg det som oplagt at præsentere USA for et forslag om at (med)investere i en lufthavn i Tasiilaq, der så kan bruges til både civile og militære formål.

Jeg ønsker svar på mine spørgsmål inden for en frist på ti arbejdsdage.